de da da en da da fr da fr da fr de en da da da da en pl de de da da da en da da sv en da da en sv de da nl nl de sv sv da da sv da de da da da da da de da sl da ms da de de da da de da nn en en da da en nl da de ms da fr en de da da da da da da en da da da da da en da da da nb da da et da da sv da da da da da en da da da da da da da en da da da da da da da da en pl de de da da de de de en en en en fr fr fr fr en fr en fr fr fr fr fr en en fr de fr en it fr da da da it da es en da da da
Presse | Nyhedsbrev | Kontakt |
21. april - 24. maj 2021
Atelje 61 er et væveværksted og museum for billedvævninger i Novi Sad, Serbien.
Værkstedets professionelle vævere har gennem nu 60 år realiseret motiver, udført af både jugoslaviske, senere serbiske, og et bredt internationalt snit af kunstnere. Værkstedet opbevarer en stor museumssamling af disse billedtæpper, som tegner et historisk snit af moderne billedvævning.
Kurator på udstillingen er væver og kunsthistoriker Ulrikka Mokdad, som har et grundigt kendskab til værkstedet, dets historie og aktiviteter. Læs mere
21. april - 30. maj 2021
Der er gået tre år siden vi sidst kunne præsentere den overflod af udtryk i vævede billedtæpper, som udgør ARTAPESTRY. 40 vævere fra hele Europa medvirker denne gang på triennalen, der giver os et indtryk af de strømninger, vævekunsten i øjeblikket er optaget af.
For sjette gang har en jury under European Tapestry Forum udvalgt de smukkeste, dygtigst udførte og mest kreative billedtæpper blandt mere end 100 indsendte.
Førsteprisen er denne gang gået til Livia Papai fra Ungarn for vævningen "Way to light".
Ved siden af de europæiske vævere er inviteret to gæsteudstillere fra USA: Helena Hernmarck og Nancy Koenigsberg, to markante kunstnere, der giver et indtryk af, hvad der sker på væve-scenen udenfor Europa. Læs mere
11. - 20. juli 2021
10 kunstnere vandrer i Silkeborg. Én kunstner hver dag i 10 dage. I 12 timer vandrer de ud i landskabet og inviterer dig til at følge med – i landskabet eller på live-stream.
De 10 kunstnere vil vandre forskellige steder i Silkeborg Kommune, såvel ad definerede turist-stier som den helt nye Silkerute og Trækstien som ad mere personlige spor i landskabet. Læs mere
29. maj - 29. august 2021
KYST – Gjerrild Strand – Porto Covo
I udstillingen angriber kunstnerne temaet KYST fra forskellige positioner og med forskellige kunstudtryk. Man kommer rundt om forskellige sider af begrebet og naturfænomenet kyst, konkret en dansk kyst og en portugisisk kyst. De bidragende billedkunstnere og fagfolk er: Billedkunstner Erik Gamdrup Jensen, maler Irene Grundel, historiker Asmus Gamdrup Petersen Jensen og filmfotograf Louise McLaughlin. Læs mere
29. maj - 19. september 2021
Udstillingen har kulturhistorisk tilsnit og præsenteres som visuelt dokumentarisk materiale. De godt hundrede fotografier gengiver allehånde kunstneriske skulpturelle skildringer af hesten i Danmark, fra middelalderen til vores egen tid. Fotos: Martha Velásques. Kurator: Chr. Heilskov Rasmussen. Parallelt vil fem nutidige billedhuggere forme et ”Sculpture Eksperiment Silkeborg”. Læs mere
29. maj - 19. september 2021
H.C. ANDERSENS EVENTYR PÅ CUBANSK
H.C. Andersens eventyr er jo kendt over hele verden, også i Cuba. I hovedstaden Havana bor en bladtegner og illustrator - Ricardo Reyes Ramos - med kunstnernavnet Richar. Han er både uddannet tegner og økonom, født i 1961.
Konfronteret med H.C. Andersens eventyr, som vi opfatter som meget danske, har Richar udført mere end 20 store tegninger som illustrationer til forskellige af eventyrene: Hvad fatter gør er altid det rigtige. Den grimme ælling. Den lille pige med svovlstikkerne. Den tapre tinsoldat. KlodsHans m.fl. Læs mere
5. juni - 19. september 2021
Den blå laks' rejse
Det er et livsværk, der opsummeres i denne store soloudstilling af helt nye værker, hvor billedkunstner Pia Andersen eksperimenterer med nye formater og udtryksmedier, parallelt med det mere klassiske maleri. Nogle af de nye formater er glasarbejder udført i samarbejde med Per Hebgaards værksted, andre er ganske store keramiske værker, som hun har skabt i samarbejde med et værksted i Spanien. Motivisk griber kunstneren i flere af sine udtryk tilbage i eget værk. Det ses blandt andet ved, at motivelementer og farver, som tidligere har optrådt i hendes værker, nu finder ind i de nye værker på en anden måde. Læs mere
4. september - 12. december 2021
Alting har en bagside
Bjørn Kromann-Andersen - retrospektiv udstilling
Billedhugger og billedkunstner Bjørn Kromann-Andersen (f. 1954) har gennem hele sit oeuvre til nu skabt en lang række værker, der på en eller anden måde har haft menneskets forhold til natur som fælles omdrejningspunkt. Han har haft et frit forhold til skulpturelle udtryksmidler, så hans værker er ofte båret af materialer tilpasset den kontekst, de er skabt i. En del af kunstnerens værker har været stedspecifikke og temporære. Læs mere
25. september - 12. december 2021
Alt kød er som græs - Borgny Svalastog
Borgny Farstad Svalastog (f. 1943, N) arbejder i mange forskellige materialer som tegning, tekstil, grafik, pastel, skulptur og installation. For mange er hun særligt kendt for tekstiler og broderier, bl.a. har hun udført bispekåber og kirketekstiler til flere end 40 kirker, primært i Norge. Læs mere
25. september – 12. december 2021
Iscenesatte portrætter af kendte danske skuespillere, set gennem kameralinserne hos fire danske kunstfotografer: Søren Solkær, Ole Christiansen, Jens Juul og Tune Andersen. De portrætterede er typisk skildret udenfor de sammenhænge man normalt kender dem fra, og i mere nærgående portrætter.  Læs mere
1. oktober - 19. december 2021
I denne atelierudstilling tegner professionelle danske billedkunstnere. Fra starten til midt i november vil der være 3 atelierperioder, hvor i alt 6 billedkunstnere arbejder for åbent tæppe i kunstcentrets åbningstid. Hermed kan publikum følge de kunstneriske processer ganske tæt, og få en snak med kunstnerne. Man kan også følge processen med montering, hvor udstillingstekniker og kunstner arbejder sammen, og fra sidelinjen opleve, hvordan en udstilling gradvist formes. Tegneland foregår i salene omkring det store panoramavindue mod Ørnsø. Kunstnerne er blevet udvalgt efter et Open Call på baggrund af deres ansøgninger: Iris Bakker, Christian Bergholt Dupont, Ditte Rose, Karina Mosegaard, Ann Sophie Stærk og Malte Klagenberg. Læs mere
Tilmeld dig vores nyhedsbrev, og få alle nyheder direkte i din inbox.
KunstCentret Silkeborg Bad | Gjessøvej 40 | 8600 Silkeborg | T 86 81 63 29 | E [email protected]
Facebook | Instagram | YouTube
Denne hjemmeside bruger cookies til trafikmåling og optimering af indhold. Hvis du klikker videre, accepterer du vores brug af cookies.
Vil du vide mere om vores cookies, og hvordan du sletter dem, klik her